Kabupatén Gresik

Kabupatén Gresik nyaéta salah sahiji kabupatén di Jawa Timur, Indonésia. Ibukotana aya di kota Gresik. Kabupatén ieu wawatesan jeung Laut Jawa di beulah kalér, Kota Surabaya di beulah kidul, Selat Madura di beulah wétan, sarta Kabupatén Lamongan di beulah kulonna.

Kabupatén ieu legana 1.191,05 km². Pangeusina aya kira-kira 1,3 juta jiwa.

 Paékonomian 
Gresik mangrupa kabupatén anu bisa dianggap maju alatan di ditu aya sagala rupa pabrik, di antarana pabrik Maspion anu diklaim minangka pabrik pangbadagna sa-Asia Tenggara, pabrik petrokimia (pabrik gemuk anu geus kawentar di sakumna Indonésia), Semen Gresik pabrik semen anu pangbadagna di Indonésia, sarta séjén-séjéna.

Sanajan mangrupa wewengkon industri tapi Gresik masih miboga kabudayaan Indonésia anu condong ka agraris. Di Gresik bisa dipanggihan sagala rupa macem tambak, tatanén sakaligus peternakan.

Gresik kawentar ku pertambakan Lauk Bandengna, hurang, jsb. Aya réa kadaharan has anu kawentar ti wewengkon ieu, di antarana otak - otak bandeng sarta es siwalan. Sajaba ti éta aya ogé pudak sarta ubus anu hésé pikeun kapanggih di wewengkon séjén.

Kabupatén Gresik ogé ngawengku hiji pulo leutik ngaranna Pulo Bawean di Laut Jawa.

Gresik